
PËR DHËNIE TË SHTETËSISË SHQIPTARE

Në mbështetje të nenit 92 pika “c” të Kushtetutës, si dhe nenit 9 pika 7 dhe nenit 20 të ligjit nr.8389, datë 5.8.1998 “Për shtetësinë shqiptare”, të ndryshuar, bazuar në propozimin e Ministrit të Turizmit, Kulturës, Rinisë dhe Sporteve,

DEKRETOJ:

Neni 1

I jepet shtetësia shqiptare me kërkesë të tij personit të mëposhtëm:
Oliver Dieter Fritz Garreis

Neni 2

Ky dekret hyn në fuqi menjëherë.

PRESIDENTI I REPUBLIKËS së shqipërisë
Bamir Topi


VENDIM 
Nr.5, datë 4.1.2012 

PëR NJë NDRYSHIM Në VENDIMIN NR.34, DATë 7.1.1999 të KëSHILLIT të MINISTRAVE “PëR DREJTORINë E SHëRBIMEVE QEVERITARE DHE TRAJTIMIN E PERSONALITETEVE të LARTA”, të NDRYSHUAR 

Në mbështetje të nenit 100 të Kushtetutës dhe të nenit 10 të ligjit nr.9000, datë 30.1.2003 “Për organizimin dhe funksionimin e Këshillit të Ministrave”, me propozimin e Kryeministrit, Këshilli i Ministrave 

VENDOSI: 

Pika 1 e vendimit nr.34, datë 7.1.1999 të Këshillit të Ministrave, të ndryshuar, ndryshohet, si më poshtë vijon: 
“1. Drejtoria e Shërbimeve Qeveritare është person juridik në varësi të Kryeministrit. Ajo e zhvillon veprimtarinë e saj në përputhje me ligjin për ndërmarrjet. Drejtoria e Shërbimeve Qeveritare financohet nga të ardhurat e siguruara nga veprimtaria e saj dhe nga buxheti i shtetit.”. 
Ky vendim hyn në fuqi pas botimit në Fletoren Zyrtare. 

KRYEMINiSTRi 
Sali Berisha 

VENDIM 
Nr.6, datë 4.1.2012 

PëR NJë NDRYSHIM në VENDIMIN NR.903, datë 26.8.2009 Të KëSHILLIT të MINISTRAVE “PëR KRIJIMiN E AGJENCISë së KëRKIMIT, TEKNOLOGJISë DHE INOVACIONIT (AKTI)”, Të NDRYSHUAR 

Në mbështetje të nenit 100 të Kushtetutës dhe të nenit 10 të ligjit nr.9000, datë 30.1.2003 “Për organizimin dhe funksionimin e Këshillit të Ministrave”, me propozimin e Kryeministrit, Këshilli i Ministrave 

VENDOSi: 

Në pikën 1 të vendimit nr.903, datë 26.8.2009 të Këshillit të Ministrave, të ndryshuar, fjalët “... në varësi të Këshillit të Ministrave ...” zëvendësohen me “... në varësi të Kryeministrit ...”. 
Ky vendim hyn në fuqi pas botimit në Fletoren Zyrtare. 

KRYEMINiSTRi 
Sali Berisha 


VENDIM 
Nr.7, datë 4.1.2012 

PËR PËRCAKTIMIN E PROCEDURAVE DHE të DOKUMENTACIONIT TË NEVOJSHËM PËR ARKËTIMIN E TAKSËS sË RENTËS MINERARE 

Në mbështetje të nenit 100 të Kushtetutës, të pikës 4 të nenit 4 të ligjit nr.9975, datë 28.7.2008 “Për taksat kombëtare”, të ndryshuar, me propozimin e Ministrit të Financave, Këshilli i Ministrave 

VENDOSI: 

1. Çdo person fizik apo juridik, që është i licencuar dhe/ose vepron në industrinë minerare, sipas një marrëdhënieje kontraktuale me ministrin përgjegjës për ekonominë, paguan taksën e rentës minerare për mineralet që nxjerr nga mbitoka dhe nëntoka e territorit të Republikës së Shqipërisë dhe nënproduktet e prodhuara nga këto minerale prej tij. 
2. Renta minerare llogaritet si detyrim mujor i subjektit taksapagues, zotërues i lejes së shfrytëzimit, në çastin kur ai shet apo eksporton mineralin apo nënproduktin e prodhuar. Në rastin e eksportit të produkteve minerare, arkëtimi i rentës bëhet nga degët e doganave në rrethe, ndërsa në rastin e shitjes së produkteve minerare për konsum final brenda vendit, arkëtimi i rentës bëhet nga drejtoritë rajonale tatimore, ku është regjistruar subjekti shfrytëzues i llojit të mineralit. 
3. Kur subjekti zotërues i lejes së shfrytëzimit shet për konsum final brenda vendit mineralin apo nënproduktin e prodhuar, renta minerare paguhet pranë organit tatimor brenda datës 15 të muajit pasardhës. Vlera që merret parasysh për aplikimin e rentës apo baza e taksueshme, mbi të cilën zbatohet renta, është vlera e deklaruar në faturën e shitjes së mineralit, në rastin e shitjes së mineraleve. Për përcaktimin e detyrimit të rentës, si dokument bazë shërben fatura tatimore me TVSH. Detyrimi për rentën, në rastin kur shitet mineral, përcaktohet duke shumëzuar përqindjen e rentës me vlerën totale të shitjeve, në bazë të çmimeve me shumicë brenda vendit në rastin kur shitet nënprodukt, detyrimi për rentën përcaktohet duke shumëzuar përqindjen e rentës me vlerën e mineralit të përdorur për prodhimin e nënproduktit, bazuar në normativat. Renta në përqindje është sipas shtojcës nr.2 të ligjit nr.9975, datë 28.7.2008 “Për taksat kombëtare”, të ndryshuar. 
4. Kur subjekti zotërues i lejes së shfrytëzimit eksporton mineralin apo nënproduktin e prodhuar, renta minerare paguhet në degët doganore, në çastin e bërjes së deklaratës doganore të eksportit nga zotëruesi i lejes së shfrytëzimit, i cili është njëkohësisht dhe eksportues i produktit minerar që eksportohet. Vlera që merret parasysh për aplikimin e rentës apo baza e taksueshme, mbi të cilën aplikohet renta minerare, është vlera e faturës së shitjes së mineraleve apo nënprodukteve, në bazë të çmimeve të eksportit, të cilat kuptojnë çmimin FOB Shqipëri. 
Për përcaktimin e detyrimit të rentës, në këtë rast, si dokument bazë shërben fatura tatimore e shitjes me TVSH zero. Detyrimi për rentën përcaktohet duke shumëzuar përqindjen e rentës me vlerën totale të shitjeve, në bazë të çmimeve të eksportit. 
Pagesa e rentës për produktin e eksportuar evidentohet me dokumentin ligjor të pagesës. 
5. Nëse subjekti zotërues i lejes së shfrytëzimit eksporton mineralin e nxjerrë nga miniera apo nënproduktin e prodhuar nëpërmjet një subjekti tjetër të vetëm eksportues, renta, në këtë rast, paguhet si nga zotëruesi i lejes së shfrytëzimit, ashtu edhe nga eksportuesi, i cili rimbursohet për këtë pagesë. Renta, për produktin e shitur (mineral apo nënprodukt), paguhet nga zotëruesi i lejes së shfrytëzimit pranë drejtorisë rajonale tatimore ku subjekti është i regjistruar, duke u llogaritur në përputhje me pikën 3 të këtij vendimi, ndërsa nga eksportuesi, pranë organit doganor në çastin e eksportimit të mineralit apo nënproduktit të blerë nga zotëruesi i lejes së shfrytëzimit. Eksportuesi paguan rentën minerare në doganë, bazuar në faturat e shitjes së mineralit apo nënproduktit të tij. Llogaritja e rentës, në këtë rast, bëhet në përputhje me pikën 4, të këtij vendimi. Renta i rimbursohet eksportuesit për detyrimin e paguar dhe të dokumentuar nga organet tatimore nga zotëruesi i lejes. Rimbursimi kryhet nga organet tatimore, brenda 30 (tridhjetë) ditëve nga data e paraqitjes, me shkrim, të kërkesës së protokolluar nga subjekti eksportues. 
Dokumentacioni justifikues që subjekti duhet të depozitojë te degët e tatimeve, për të marrë rimbursimin përmban: 
- një kopje të mandatarkëtimit të lëshuar nga dogana dhe një kopje të deklaratës doganore të eksportit, ku pasqyrohet vlera e rentës minerare të paguar në doganë (paraqitja vetëm e njërit prej dokumenteve është e mjaftueshme); 
- një kopje të faturës tatimore të blerjes së mineralit nga subjekti shfrytëzues (shitës); 
- një kopje të kontratës së shitjes, të lidhur ndërmjet subjektit blerës eksportues dhe shitësit të mineralit, koncentratit të mineralit apo prodhimeve metalurgjike. 
6. Kur organet doganore apo tatimore konstatojnë shmangie të dukshme të vlerës së mineralit, të deklaruar nga subjekti, me vlerën e tregut, ato do t’i referohen vlerës së tregut për llogaritjen e rentës minerare. Organeve tatimore dhe doganore, në mungesë të dokumentacionit përkatës që vërteton çmimet e shitjes, u lind e drejta e përdorimit të metodave alternative të vlerësimit, në përputhje me ligjin nr.9920, datë 19.5.2008 “Për procedurat tatimore në Republikën e Shqipërisë” dhe me ligjin nr.8449, datë 27.1.1999 “Kodi Doganor i Republikës së Shqipërisë”. 
7. Vlera e tregut për kategoritë e mineraleve përcaktohet në bazë të të dhënave, nga burime të tilla si: çmimet e tregjeve ndërkombëtare, të dhënat statistikore të Agjencisë Kombëtare të Burimeve Natyrore dhe Drejtorisë së Përgjithshme të Doganave, investigimi i tregut, brenda dhe jashtë vendit, i kryer nga Drejtoria e Përgjithshme e Doganave dhe Agjencia Kombëtare e Burimeve Natyrore, çmimet e produkteve minerare të ngjashme, që eksportohen, çmimet e paraqitura në deklaratën e eksportit për subjektet e tjera që veprojnë në të njëjtën industri. 
8. Drejtoritë rajonale tatimore dhe degët doganore, të cilat janë agjentë tatimorë, brenda datës 30 të çdo muaji, dërgojnë informacion analitik në Ministrinë e Financave për vlerën e rentës minerare të mbledhur, për subjektin tatimor dhe njësitë e qeverisjes vendore ku kryhet aktiviteti. Mënyra e ndarjes së të ardhurave të rentës ndërmjet pushtetit qendror dhe atij vendor kryhet sipas nenit 15 të ligjit nr.10 487, datë 5.12.2011 “Për buxhetin e vitit 2012” dhe të udhëzimit të Ministrit të Financave. 
9. Ngarkohen Ministria e Financave, Drejtoria e Përgjithshme e Doganave, Drejtoria e Përgjithshme e Tatimeve dhe njësitë e qeverisjes vendore për zbatimin e këtij vendimi. 
10. Vendimi nr.1203, datë 27.8.2008 “Për përcaktimin e vlerës së saktë, në përqindje, të rentës së pasurisë minerare, sipas vlerës së tregut, për çdo mineral apo grup mineralesh”, i ndryshuar, shfuqizohet. 
Ky vendim hyn në fuqi më 1 janar 2012 dhe botohet në Fletoren Zyrtare. 

KRYEMINiSTRi 
Sali Berisha 


VENDIM 
Nr.8, datë 4.1.2012 

PëR SHPRONëSIMIN, për INTERES PUBLIK, Të PRONARIT Të PASURISë Së PALUAJTSHME, PRONë PRIVATE, Që PREKET NGA SISTEMIMI I SHESHIT DHE VENDPARKIMIT të MAKINAVE Të ZYRAVE, në KOMUNëN LIVADHJA, të QARKUT të VLORëS 

Në mbështetje të nenit 100 të Kushtetutës dhe të neneve 5 pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Brendshëm, Këshilli i Ministrave 

VENDOSI: 

1. Shpronësimin, për interes publik, të pronarit të pasurisë së paluajtshme, pronë private, që preket nga sistemimi i sheshit dhe vendparkimit të makinave të zyrave, në komunën Livadhja të qarkut të Vlorës. 
2. Shpronësimi të bëhet në favor të komunës Livadhja të qarkut të Vlorës. 
3. Pronari i pasurisë së paluajtshme, që shpronësohet, të kompensohet në lekë, në vlerë të plotë, sipas masës përkatëse që paraqitet në tabelën, që i bashkëlidhet këtij vendimi dhe është pjesë përbërëse e tij, për sipërfaqen prej 151 (njëqind e pesëdhjetë e një) m2, truall, në shumën e përgjithshme të shpronësimit 236 013 (dyqind e tridhjetë e gjashtë mijë e trembëdhjetë) lekësh. 
4. Vlera e përgjithshme e shpronësimit të përballohet nga të ardhurat e komunës Livadhja të qarkut të Vlorës, planifikuar në buxhetin e saj. 
5. Vlera e shpenzimeve procedurale të përballohet po nga komuna Livadhja e qarkut të Vlorës.
6. Afati i përfundimit të procedurës së shpronësimit të jetë tre muaj pas datës së hyrjes në fuqi të këtij vendimi. 
7. Afati i përfundimit të punimeve për këtë objekt të jetë në përputhje me afatet e parashikuara nga komuna Livadhja e qarkut të Vlorës, për realizimin e këtij projekti. 
8. Regjistrimi i ri i pasurisë, prej 151 (njëqind e pesëdhjetë e një) m2 truall, shpronësuar në favor të komunës Livadhja të qarkut të Vlorës, të bëhet brenda 30 (tridhjetë) ditëve nga data e hyrjes në fuqi të këtij vendimi. 
9. Ngarkohen Ministria e Brendshme dhe komuna Livadhja e qarkut të Vlorës për ndjekjen e zbatimit të këtij vendimi. 
Ky vendim hyn në fuqi menjëherë dhe botohet në Fletoren Zyrtare. 

KRYEMINiSTRi 
Sali Berisha 


Të DHëNAT MBI LISTËN EMËRORE TË PERSONAVE DHE PRONAVE QË DO TË SHPRONËSOHEN PËR “SISTEMIMIN E SHESHIT DHE VENDPARKIMIT TË MAKINAVE TË ZYRAVE TË KOMUNëS Së LIVADHJASë”

	Nr.
	Emër, mbiemër
	Sip. truall m2
	Çmimi lekë/m2
	Vlera në lekë
	Numri i pasurisë
	Zona kadastrale
	Dokumenti i pronësisë

	1 
	Vasil Jorgo Mako 
	151 
	1563 
	236013 
	144/5 
	2473 
	Certifikatë pronësie 

	
	Totali 
	151 
	
	236013 
	
	
	




VENDIM 
Nr.9, datë 4.1.2012 

PëR MIRATIMIN E LISTëS PëRFUNDIMTARE Të PRONAVE Të PALUAJTSHME PUBLIKE, SHTETëRORE, Që TRANSFEROHEN në PRONëSI OSE në PëRDORIM Të KOMUNëS KRUTJE Të QARKUT Të FIERIT 

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave 

vENDOSI: 

1. Miratimin e listës përfundimtare të pronave të paluajtshme publike, shtetërore, brenda juridiksionit territorial dhe administrativ të komunës Krutje të qarkut të Fierit, që transferohen në pronësi ose në përdorim të kësaj komune, sipas lidhjes nr.1, që i bashkëlidhet këtij vendimi dhe është pjesë përbërëse e tij. 
Lista e inventarit me 53 (pesëdhjetë e tre) fletë, që i bashkëlidhet këtij vendimi, përfundon me numrin rendor 317 (treqind e shtatëmbëdhjetë). 
2. Ngarkohen Ministri i Brendshëm, kryeregjistruesi i Pasurive të Paluajtshme të Republikës së Shqipërisë dhe komuna Krutje për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 

KRYEMINiSTRi 
Sali Berisha 




Komuna, Krutje								Lidhja nr.1
	Numrat rendorë të pronave në listën e inventarit
	Fusha e përdorimit të pronës
	Lloji i  transferimit

	1 - 18 
	Prona që përdoren për realizimin e programeve arsimore. 
	Në pronësi 

	19 - 20/2 
	Prona që përdoren për realizimin e funksioneve në fushën e shëndetit publik. 
	Në pronësi 

	21 - 24 
	Prona që përdoren për realizimin e veprimtarive social-kulturore e sportive. 
	Në pronësi 

	27-82, 279-303, 316 
	Prona që përdoren për realizimin e funksioneve në fushën e infrastrukturës (rrugë vendore, lulishte, sheshe) dhe shërbimeve publike. 
	Në pronësi 

	83 - 96 
	Varrezat publike
	Në pronësi 

	97-133
	Prona që përdoren për realizimin e funksioneve 
në fushën e strehimit dhe të mbrojtjes civile.
	Në pronësi 

	134 - 139
	Prona që përdoren për realizimin e funksioneve 
në fushën e zhvillimit ekonomik.
	Në pronësi 

	254,256, 260, 262, 264, 266, 268 - 271
	Prona që përdoren për ushtrimin e funksioneve në fushën e bujqësisë dhe të ushqimit (toka produktive). Sip. 52 ha, fshati Gjazë, i është dorëzuar AKKP-së
	Në përdorim 

	164, 180, 196, 200, 209, 213 220, 234, 241, 246, 250, 253 255, 257, 258, 259, 261, 263 265, 267 
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive dhe kanale të treta). 
	Në pronësi 

	272 - 278 
	Prona që përdoren për ushtrimin e funksioneve në fushën e ujësjellës-kanalizimeve. 
	Në pronësi 




VENDIM 
Nr.10, datë 4.1.2012 

PëR MIRATIMIN e LISTëS PARAPRAKE Të PRONAVE Të PALUAJTSHME PUBLIKE, SHTETëRORE, që TRANSFEROHEN Në PRONëSI OSE në PëRDORIM të KOMUNëS BALLABAN, Të QARKUT të GJIROKASTRëS 

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave 

VENDOSI: 

1. Miratimin e listës paraprake të pronave të paluajtshme publike, shtetërore, që transferohen në pronësi ose në përdorim të komunës Ballaban, të qarkut të Gjirokastrës, sipas lidhjes nr.1, e cila i bashkëlidhet këtij vendimi. 
2. Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të komunës Ballaban, të qarkut të Gjirokastrës, miratuar me vendimin nr.141, datë 8.3.2006 të Këshillit të Ministrave “Për miratimin e listës së inventarit të pronave të paluajtshme shtetërore në komunën Ballaban, të qarkut të Gjirokastrës”. 

3. Ngarkohen Ministria e Brendshme dhe komuna Ballaban për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINiSTRi 
Sali Berisha 

Komuna Ballaban Gjirokastër 							Lidhja nr.1
	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-6 
	Prona që përdoren për realizimin e programeve arsimore.
	Në pronësi 

	7-12 
	Prona që përdoren për realizimin e funksioneve në fushën e shëndetit publik. 
	Në pronësi 

	13-25 
	Varrezat publike
	Në pronësi 

	97-107, 109-123 
	Prona që përdoren për ushtrimin e funksioneve në fushën e bujqësisë dhe të ushqimit (toka produktive).
	Në përdorim 

	108, 124-128, 131-132, 137, 140, 143, 147, 150 (vetëm kanale të treta) 
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive dhe kanale të treta).
	Në pronësi 



VENDIM 
Nr.11, datë 4.1.2012 

PëR KALIMIN në PRONëSI, NGA MINISTRIA E MBROJTJES te BASHKiA BERAT, të PRONëS NR.1048, ME EMëRTIMIN “SHTëPIA E USHTARAKëVE”, në BERAT, DHE për NJë NDRYSHIM në VENDIMIN NR.515, datë 18.7.2003 të KëSHILLIT të MINISTRAVE “PëR MIRATIMIN E LISTëS së INVENTARIT të PRONAVE të PALUAJTSHME SHTETëRORE, të CILAT I KALOJNë në PëRGJEGJëSI ADMINISTRIMI MINISTRISë së MBROJTJES”, të NDRYSHUAR 

Në mbështetje të nenit 100 të Kushtetutës dhe të neneve 3, shkronja “k”, 5, 7, 8 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave 

VENDOSI: 

1. Kalimin në pronësi, nga Ministria e Mbrojtjes te bashkia Berat, të pronës nr.1048, me emërtimin “Shtëpia e ushtarakëve”, në Berat, për sistemimin me zyra të kësaj bashkie, sipas formularit bashkëlidhur këtij vendimi. 
2. Prona me nr.1048 “Shtëpia e ushtarakëve”, në Berat, të hiqet nga lista e inventarit të pronave shtetërore, e cila i bashkëlidhet vendimit nr.515, datë 18.7.2003 të Këshillit të Ministrave. 
3. Bashkisë Berat i ndalohet ta ndryshojë destinacionin e përdorimit të pronës së përcaktuar në pikën 1 të këtij vendimi, ta tjetërsojë ose t’ua japë në përdorim të tretëve. 
4. Ngarkohen Ministri i Brendshëm, Ministri i Mbrojtjes, kryeregjistruesi i Pasurive të Paluajtshme të Republikës së Shqipërisë dhe kryetari i bashkisë Berat për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 

KRYEMINiSTRi 
Sali Berisha 
[image: Flet Zyrt]

[image: QPZ]

1. Formular për inventarizimin e pronave të paluajtshme shtetërore
(për inventarizimin e pronave të veçanta)

	Ministria e Mbrojtjes                                                      

Bashkia: Berat                                                               
Fusha e përdorimit të pronës: për mbrojtjen                                                              

	
	A
	B
	C

	Nr.
	Zona kadastrale,
indeksi i hartës
	Numri i pasurisë

	Lloji
i pronës
	Emërtimi i pronës, adresa
	Sipërfaqja totale e pronës m2
	Nga sipërfaqja totale, sa ndërtime në m2
	Funksioni për të cilin përdoret prona
	Enti
me përgjegjësi administrative
	Enti përdorues,
statusi juridik i përdorimit
	
Të dhënat të tjera, shënime të veçanta

	1
	2
	3
	4
	5
	6
	7
	8
	9
	10
	11

	1048
	
	
	
	Shtëpia e
e ushtarakëve
	1686 m2
	1227 m2
	Për trajtimin e ushtarakëve
	MM 
SH.Q.U
Tiranë
	Shtëpia e Ushtarakëve Berat
	-

	
	
	
	
	Berat 
	
	
	
	
	
	

	
	
	
	
	Hotel, 
bar, restorant
	
	1227
	
	
	
	4 kate

	
	
	
	
	Depo tip tuneli
	
	371
	
	
	
	

	
	
	
	
	Depo tip tuneli
	
	371
	
	
	
	

	
	
	
	
	Depo tip tuneli
	
	399
	
	
	
	

	
	
	
	
	Depo tip tuneli
	
	420
	
	
	
	

	
	
	
	
	Komand, depo tunel
	
	300
	
	
	
	

	
	
	
	
	Linjë elektrike
	
	700 ml
	
	
	
	

	
	
	
	
	Truall 
	
	190576
	
	
	
	

	
	
	
	
	Rrugë të brendshme
	
	5160
	
	
	
	



VENDIM 
Nr.12, datë 4.1.2012 

PëR NDRYSHIMIN E PëRGJEGJëSISë Së ADMINISTRIMIT, NGA MINISTRIA E BRENDSHME te MINISTRIA E TURIZMIT, KULTURëS, RINISë DHE SPORTEVE, të OBJEKTEVE “POSTA E POLICISë KUFITARE, VIVAR”, SARANDë DHE “POSTA E POLICISë KUFITARE, KSAMIL” DHE për NJë NDRYSHIM Në VENDIMIN NR.250, datë 24.4.2003 të KëSHILLIT Të MINISTRAVE “PëR MIRATIMIN E LISTëS së INVENTARIT Të PRONAVE të PALUAJTSHME SHTETëRORE, të CILAT I KALOJNë në PëRGJEGJëSI ADMINISTRIMI MINISTRISë Së RENDIT PUBLIK” 

Në mbështetje të nenit 100 të Kushtetutës dhe të neneve 8, 10, 11, 12, 13 e 15 të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Brendshëm, Këshilli i Ministrave 

VENDOSI: 

1. Ndryshimin e përgjegjësisë së administrimit nga Ministria e Brendshme te Ministria e Turizmit, Kulturës, Rinisë dhe Sporteve, të objekteve “Posta e Policisë Kufitare, Vivar”, Sarandë, dhe “Posta e Policisë Kufitare, Ksamil”, sipas formularëve bashkëlidhur, për t’u përdorur për interesa publikë. 
2. Pronat e përmendura në pikën 1 të këtij vendimi, hiqen nga lista e inventarit ta pronave shtetërore që i bashkëlidhet vendimit nr.250, datë 24.4.2003 të Këshillit të Ministrave. 
3. Ministrisë së Turizmit, Kulturës, Rinisë dhe Sporteve i ndalohet të ndryshojë destinacionin e përdorimit të pronave, të përcaktuara në pikën 1 të këtij vendimi, t’i tjetërsojë ose t’i japë në përdorim të të tretëve. 
4. Ngarkohen Ministri i Brendshëm, Ministri i Turizmit, Kulturës, Rinisë dhe Sporteve dhe kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 

KRYEMINiSTRi 
Sali Berisha 


VENDIM 
Nr.13, datë 4.1.2012 

PëR DISA SHTESA në VENDIMIN NR.854, datë 17.12.2004 Të KëSHILLIT të MINISTRAVE “PëR KRITERET DHE MASëN E PëRFITIMIT të PAGESëS Së PAPUNëSISë PëR BASHKëSHORTIN/EN E USHTARAKUT AKTIV Të FORCAVE të ARMATOSURA” 

Në mbështetje të nenit 100 të Kushtetutës, të nenit 37 të ligjit nr.9210, datë 23.3.2004 “Për statusin e ushtarakut të Forcave të Armatosura të Republikës së Shqipërisë”, me propozimin e Ministrit të Mbrojtjes, Këshilli i Ministrave 

VENDOSI: 

1. Në vendimin nr.854, datë 17.12.2004 të Këshillit të Ministrave, bëhen këto shtesa: 
  a) Pas shkronjës “d” të pikës 1 shtohet shkronja “dh”, me këtë përmbajtje: 
dh) Bashkëshorti/ja ka paguar rregullisht kontributet për sigurimet shoqërore deri në momentin e përfitimit të pagesës së papunësisë.”. 
b) Pas pikës 1 shtohet pika 1/1, me këtë përmbajtje: 
“l/1 Dokumentacioni që vërteton përmbushjen e kritereve të përcaktuara në pikën 1 të këtij vendimi, përtërihet çdo vit nga vetë përfituesi dhe dorëzohet në strukturën ku përfiton këtë pagesë.”. 
2. Ngarkohen Ministria e Mbrojtjes dhe Instituti i Sigurimeve Shoqërore për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 

KRYEMINiSTRi 
Sali Berisha 


VENDIM 
Nr.15, datë 11.1.2012

PËR DISA NDRYSHIME NË VENDIMIN NR.140, DATË 17.2.2010 TË KËSHILLIT TË MINISTRAVE “PËR FINANCIMIN E SHËRBIMEVE SHËNDETËSORE SPITALORE NGA SKEMA E  DETYRUESHME  E  SIGURIMEVE TË KUJDESIT SHËNDETËSOR”, TË NDRYSHUAR

Në mbështetje të nenit 100 të Kushtetutës, të neneve 4, pika 2, shkronja “c” e 26 të ligjit nr.7870, datë 13.10.1994 “Për sigurimet shëndetësore në Republikën e Shqipërisë”, të ndryshuar, të nenit 26 të ligjit nr.9106, datë 17.7.2003 “Për shërbimin spitalor në Republikën e Shqipërisë” dhe të nenit 5 të ligjit nr.10 487, datë 5.12.2011 “Për buxhetin e vitit 2012”, me propozimin e Ministrit të Shëndetësisë, Këshilli i Ministrave 

VENDOSI:

Në vendimin e Këshillit të Ministrave nr.140, datë 17.2.2010, të  ndryshuar, të bëhen ndryshimet e mëposhtme:
1. Fjalia e parë e pikës 5 ndryshohet, si më poshtë vijon:
“Buxheti për shërbimet spitalore, për vitin 2012, jepet me hollësi, sipas shtojcës 2, që i bashkëlidhet këtij vendimi.”.
2. Pika 17 ndryshohet dhe riformulohet, si më poshtë vijon:
 “17. Spitalet janë të detyruara të llogarisin shpenzimet faktike të çdo shërbimi,  në përputhje me standardet e caktuara nga Ministria e Shëndetësisë. Shpenzimet mujore dhe progresive raportohen nga spitalet  në ISKSH, e cila bën monitorimin e tyre.”. 
3.  Pika 20 ndryshohet dhe riformulohet, si më poshtë vijon:
“20. Numri i përgjithshëm i punonjësve të spitaleve, për vitin 2012, jepet me hollësi, sipas shtojcës 2, që i bashkëlidhet këtij vendimi.”.
4. Ngarkohen Ministria e Shëndetësisë, Ministria e Financave dhe Instituti i Sigurimeve të Kujdesit Shëndetësor për zbatimin e këtij vendimi.  

Ky vendim hyn në fuqi menjëherë, botohet në Fletoren Zyrtare dhe i shtrin efektet financiare nga data 1 janar 2012. 

KRYEMINiSTRi 
Sali Berisha 

	Buxheti për shërbimin spitalor                                                                                                                   Shtojca 2
2012                                                                                                                                                  në mijë lekë

	Nr.
	Institucioni dytësor
	Numri i punonjësve
	Paga (600)
	Sigurime (601)
	Mallra e shërbime (602)
	Totali

	1
	Berat 
	415
	218,000
	35,900
	155,000
	408,900

	2
	Bulqizë
	108
	56,000
	9,170
	25,000
	90,170

	3
	Delvinë
	32
	19,000
	3,120
	6,800
	28,920

	4
	Devoll
	54
	31,700
	5,100
	17,300
	54,100

	5
	Dibër
	389
	200,300
	32,700
	130,000
	363,000

	6
	Elbasan  
	661
	347,500
	57,300
	182,000
	586,800

	7
	Fier
	530
	273,000
	45,000
	220,000
	538,000

	8
	Gramsh
	169
	92,400
	15,150
	43,850
	151,400

	9
	Gjirokastër
	250
	135,500
	22,000
	108,000
	265,500

	10
	Has 
	43
	25,000
	3,950
	14,000
	42,950

	11
	Kavajë
	170
	88,000
	14,580
	34,600
	137,180

	12
	Kolonjë
	142
	75,000
	12,200
	24,200
	111,400

	13
	Korçë 
	609
	315,000
	51,900
	216,000
	582,900

	14
	Krujë
	191
	103,800
	16,960
	34,600
	155,360

	15
	Kuçovë 
	78
	45,900
	7,550
	13,200
	66,650

	16
	Kukës
	325
	165,000
	27,000
	83,000
	275,000

	17
	Kurbin
	101
	55,000
	9,000
	28,850
	92,850

	18
	Lezhë
	287
	153,700
	25,150
	96,000
	274,850

	19
	Librazhd
	218
	117,300
	19,260
	46,500
	183,060

	20
	Lushnjë
	315
	170,000
	27,850
	106,000
	303,850

	21
	Malësi e Madhe
	17
	11,200
	1,840
	6,300
	19,340

	22
	Mallakastër
	40
	23,000
	3,780
	11,500
	38,280

	23
	Mat
	214
	112,000
	18,120
	52,000
	182,120

	24
	Mirditë 
	211
	108,100
	17,470
	34,600
	160,170

	25
	Peqin
	30
	19,000
	3,150
	11,500
	33,650

	26
	Përmet
	134
	71,500
	11,600
	26,000
	109,100

	27
	Pogradec
	262
	142,000
	23,200
	72,500
	237,700

	28
	Pukë
	167
	87,500
	14,200
	42,500
	144,200

	29
	Sarandë
	202
	115,000
	18,850
	53,500
	187,350

	30
	Skrapar
	146
	74,500
	12,200
	19,700
	106,400

	31
	Shkodër
	807
	417,000
	68,000
	195,000
	680,000

	32
	Tepelenë
	174
	87,000
	14,170
	28,800
	129,970

	33
	QSUT
	2,685
	1,560,000
	255,250
	2,913,464
	4,728,714

	34
	Materniteti 1
	378
	208,000
	34,100
	185,000
	427,100

	35
	Materniteti 2
	281
	172,500
	27,350
	140,000
	339,850

	36
	Sanatoriumi
	299
	159,500
	26,130
	208,000
	393,630

	37
	Tropojë
	167
	87,000
	14,120
	35,000
	136,120

	38
	Vlorë
	587
	309,000
	50,620
	166,000
	525,620

	
	Rez. e pashpërndarë
	
	
	
	
	78,846

	
	Totali
	11,888
	6,450,900
	1,054,990
	5,786,264
	13,371,000



URDHëR 
Nr.1, datë 6.1.2012 

PëR KRITERET DHE PROcEDURAT E KRYERJES Së RIMBURSIMIT të NJëSIVE të QEVERISJES VENDORE të PAGESëS për PAJISJET FISKALE DHE TAKSIMETRAT 

Në mbështetje të nenit 100 të Kushtetutës, të nenit 15 të ligjit nr.10 487, datë 5.12.2011 “Për buxhetin e vitit 2012”, Ministri i Financave 

URDHëRON: 

1. Njësitë e qeverisjes vendore, që sipas ligjit nr.9632, datë 30.10.2006 “Për sistemin e taksave vendore”, të ndryshuar dhe vendimit nr.1065 datë 29.12.2010 “Për kriteret dhe procedurat e kryerjes së rimbursimit nga taksa e biznesit të vogël, të pagesës për pajisjet fiskale dhe taksimetrat” të Këshillit të Ministrave, kanë bërë rimbursimin e subjekteve të biznesit të vogël, brenda datës 30 prill 2011 dhe nuk kanë përfituar të gjithë fondin për kompensimin e vlerës së taksës së biznesit të vogël nga Këshilli i Ministrave, brenda vitit 2011, paraqesin pranë Ministrisë së Financave (sipas formatit bashkëlidhur këtij urdhri), kërkesën për vlerën që kërkohet për t’u rimbursuar. 
2. Kërkesa e njësive të qeverisjes vendore duhet të përmbajë: 
a) kërkesën me shkrim të firmosur nga nëpunësi i autorizuar, i njësisë, me vlerën e fondit që kërkohet për t’u rimbursuar deri në atë periudhë.
b) listën e subjekteve të biznesit të vogël që kanë përfituar rimbursim për pajisjen fiskale dhe taksimetrin (vlerën e saj, përfshirë edhe TVSH-në, por jo më shumë se vlera e përcaktuar në vendimin e Këshillit të Ministrave nr.1065, datë 29.12.2010) për ato subjekte që nuk janë të përfshira në skemën e TVSH-së dhe që nuk regjistrohen në këtë skemë brenda 6 muajve nga hyrja në fuqi e ligjit nr.10 354, datë 18.11.2010, të rakorduar me degën rajonale të tatim-taksave. 
3. Rakordimi i njësive të qeverisjes vendore me degët rajonale të tatim-taksave të bëhet në përputhje me kërkesat e pikës 4 të vendimit të Këshillit të Ministrave nr.1065 datë 29.12.2010 “Për kriteret dhe procedurat e kryerjes së rimbursimit nga taksa e biznesit të vogël të pagesës për pajisjet fiskale dhe taksimetrat”. 
4. Kërkesat për rimbursim dërgohen në Drejtorinë e Përgjithshme të Buxhetit, pranë Ministrisë së Financave, e cila i administron këto kërkesa deri në përfundimin e procedurës për rimbursimin e njësive vendore, që kanë bërë kërkesë. 
5. Me marrjen në dorëzim të këtij dokumentacioni, Ministria e Financave propozon projektvendimin pranë Këshillit të Ministrave, për rimbursimin e vlerës së taksës së biznesit të vogël për njësitë e qeverisjes vendore, sipas vlerave përkatëse, nga zëri kontigjencë, parashikuar në buxhetin e vitit 2012. Ky fond, te njësitë e qeverisjes vendore do të kompensojë pjesën e taksës së biznesit të vogël, e cila ka rimbursuar pajisjen fiskale apo taksimetrin. 
6. Pas miratimit nga Këshilli i Ministrave, të vendimit për kompensim të njësive të qeverisjes vendore, Ministria e Financave (Drejtoria e Përgjithshme e Buxhetit dhe Drejtoria e Përgjithshme e Thesarit), bëjnë alokimin e fondeve për rimbursim sipas njësive të qeverisjes vendore, te degët përkatëse të thesarit. 
7. Transferimi i fondeve do të kryhet te llogaria buxhetore: entiteti i qeverisjes 001, ministria 10, njësia shpenzuese 1010001, kapitulli 01, programi 01130 (ekzekutimi i pagesave të ndryshme), artikulli 603.3 me emërtimin “Rimbursim për subjektet e biznesit të vogël për vlerën e pajisjeve fiskale”, kodi i degës së thesarit 3535. 
Me hyrjen në fuqi të vendimit të Këshillit të Ministrave për akordimin e fondeve për kompensimin e vlerës së taksës së biznesit të vogël, që ka shkuar për rimbursimin e vlerës së pajisjeve fiskale, Drejtoria e Përgjithshme e Buxhetit kryen çeljen sipas pikës 7. Drejtoria e Përgjithshme e Thesarit realizon në sistem kalimin e veprimit në qendër, sipas procedurës së transaksioneve me xhirim të brendshëm (pa lëvizje cash), në kategorinë “Xhirime brenda institucionit”, vlerën përkatëse të çdo njësie të qeverisjes vendore në artikullin 7002100 (taksa e biznesit të vogël). 
Ky urdhër hyn në fuqi menjëherë. 

MinistrI I Finacave 
Ridvan Bode 

Logo e njësisë së qeverisjes vendore. 

Nr…. prot 								Data……… 2011 

Për: 		Drejtorinë e Përgjithshme të Buxhetit 
Ministria e Financave, Tiranë 

Lënda: Kërkesë për rimbursim të vlerës së taksës së biznesit të vogël
Në bazë të ligjit nr.10 355, datë 2.12.2010 “Për buxhetin e vitit 2011” dhe urdhrit nr.XXX, datë xxxxx 2011, të Ministrit të Financave, bashkia/komuna xxxxxxxxxxxx kërkon rimbursimin e vlerës prej xxxxxxx lekësh, të taksës së biznesit të vogël, me anë të së cilës ajo ka kompensuar bizneset për pajisjet fiskale dhe taksimetrat, deri në datën xxxxx 2012. Bashkëlidhur, lista e detajuar e subjekteve dhe vlera e kërkuar, si dhe lista e rakorduar (firmosur nga dhe vulosur nga drejtoria rajonale e tatim-taksave) me drejtorinë rajonale të tatim-taksave. 

KRYETARI 
i NjQV-së
xxxxxxx



Bashkia/komuna__________												datë xxxxxx. 2011

	Nr. rendor
	Emërtimi i subjektit
	Vlera e plotë e pajisjes fiskale
	Vlera e rimbursuar
	Vlera e plotë e taksimetrit
	Vlera e rimbursuar
	Shuma që kërkohet për t’u kompensuar
(lekë)

	1
	
	
	
	
	
	

	2
	
	
	
	
	
	

	3
	
	
	
	
	
	

	4
	
	
	
	
	
	

	5
	
	
	
	
	
	

	6
	
	
	
	
	
	

	7
	
	
	
	
	
	

	8
	
	
	
	
	
	

	9
	
	
	
	
	
	

	
	Totali
	
	
	
	
	




Drejtori/përgjegjësi i tatim-taksave									Kryetari i NJQV

Dega rajonale e tatim-taksave



Urdhër
Nr.1, datë 5.1.2012

Për rishpërndarjen e kuotave të parealizuara, për programet e studimit të ciklit të parë, me kohë të pjesshme, e të edukimit në distancë, në institucionet publike të arsimit të lartë, 
viti akademik 2011-2012

Në mbështetje të nenit 102 të Kushtetutës, të nenit 33 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, si dhe pikës 2 të vendimit nr.627, datë 31.8.2011 të Këshillit të Ministrave “Për kuotat e pranimeve në institucionet publike të arsimit të lartë dhe tarifat e shkollimit për studimet e ciklit të parë, me kohë të pjesshme, e të edukimit në distancë, në vitin akademik 2011-2012”, të ndryshuar,

Urdhëroj:

1. Rishpërndarjen e kuotave të parealizuara, për programet e studimit të ciklit të parë, me kohë të pjesshme, e të edukimit në distancë, për vitin akademik 2011-2012,  të shkronjës “a” të pikës 1 të vendimit nr.627, datë 31.8.2011 të Këshillit të Ministrave “Për kuotat e pranimeve në institucionet publike të arsimit të lartë dhe tarifat e shkollimit për studimet e ciklit të parë, me kohë të pjesshme, e të edukimit në distancë, në vitin akademik 2011-2012”, të ndryshuar, mbështetur  në kërkesat e institucioneve publike të arsimit të lartë.
2. Kuotat e parealizuara dhënë institucioneve publike të arsimit të lartë, sipas shkronjës “a” të pikës 1 të vendimit të sipërcituar, të shpërndahen sipas programeve dhe institucioneve publike të arsimit të lartë, sipas tabelës nr.1, bashkëlidhur këtij urdhri.
3. Ngarkohen Zëvendësministri, Drejtoria e Arsimit të Lartë dhe Kërkimit Shkencor dhe institucionet publike të arsimit të lartë për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

Ministri i arsimit dhe Shkencës
Myqerem Tafaj

Tabela nr.1

Rishpërndarja e kuotave të parealizuara, cikli i parë, kohë e pjesshme dhe edukim në distancë, viti akademik 2011-2012

	A
	B
	C
	D

	K_Universiteti
	K_ID_programit
	K_emërtimi_programit
	Kuota

	Universiteti i Tiranës
	1
	Histori
	

	Universiteti i Tiranës
	2
	Gjeografi
	

	Universiteti i Tiranës
	3
	Gjuhë-letërsi
	

	Universiteti i Tiranës
	4
	Biologji
	

	Universiteti i Tiranës
	5
	Punë sociale
	34

	Universiteti i Tiranës
	6
	Psikologji
	19

	Universiteti i Tiranës
	7
	Sociologji
	40

	Universiteti i Tiranës
	8
	Drejtësi
	100

	Universiteti i Tiranës
	9
	Infermieri e përgjithshme
	25

	Universiteti i Tiranës
	10
	Mami
	7

	Universiteti i Tiranës
	11
	Teknik i lartë laboratori
	7

	Universiteti i Tiranës
	12
	Fizioterapi
	7

	Universiteti i Tiranës
	13
	Imazheri
	7

	Universiteti i Tiranës
	14
	Administrim-biznes
	60

	Universiteti i Tiranës
	15
	Financë-kontabilitet
	60

	Universiteti Bujqësor i Tiranës
	16
	Prodhim bimor
	7

	Universiteti Bujqësor i Tiranës
	17
	Agromekanizëm
	7

	Universiteti Bujqësor i Tiranës
	18
	Zootekni dhe biznes blegtoral
	7

	Universiteti Bujqësor i Tiranës
	19
	Akuakulturë dhe menaxhim peshkimi
	7

	Universiteti Bujqësor i Tiranës
	20
	Hortikulturë
	7

	Universiteti Bujqësor i Tiranës
	21
	Mbrojtje bimësh
	10

	Universiteti Bujqësor i Tiranës
	22
	Agromjedis dhe ekologji
	10

	Universiteti Bujqësor i Tiranës
	23
	Drejtim agrobiznesi
	25

	Universiteti Bujqësor i Tiranës
	24
	Ekonomi dhe politikë agrare
	25

	Universiteti Bujqësor i Tiranës
	25
	Financë-kontabilitet
	25

	Universiteti Bujqësor i Tiranës
	26
	Teknologji agroushqimore
	10

	Universiteti Bujqësor i Tiranës
	27
	Vreshtari-enologji
	3

	Universiteti Bujqësor i Tiranës
	28 
	Mbarështim-shfrytëzim
	10

	Universiteti Bujqësor i Tiranës
	29
	Përpunim druri
	10

	Universiteti Politeknik i Tiranës
	30 
	Inxhinieri logjistike prodhimi
	

	Universiteti “Fan S.Noli” Korçë
	31
	Gjuhë-letërsi
	5

	Universiteti “Fan S.Noli” Korçë
	32
	Cikël i ulët
	

	Universiteti “Fan S.Noli” Korçë
	33
	Cikël i ulët parashkollor
	

	Universiteti “Fan S.Noli” Korçë
	34
	Financë-kontabilitet
	

	Universiteti “Fan S.Noli” Korçë
	35
	Menaxhim
	

	Universiteti “Fan S.Noli” Korçë
	36
	Marketing
	

	Universiteti “Fan S.Noli” Korçë
	37
	Turizëm
	

	Universiteti “Fan S.Noli” Korçë
	38
	Turizëm (filiali Pogradec)
	40

	Universiteti “Fan S.Noli” Korçë
	39
	Agroushqim
	

	Universiteti “Fan S.Noli” Korçë
	40
	Agrobiznes
	

	Universiteti “Fan S.Noli” Korçë
	41
	Hortikulturë
	

	Universiteti “Fan S.Noli” Korçë
	42
	Infermieri e përgjithshme
	

	Universiteti “A.Xhuvani” Elbasan
	43
	Matematikë-fizikë
	

	Universiteti “A.Xhuvani” Elbasan
	44
	Biologji-kimi
	

	Universiteti “A.Xhuvani” Elbasan
	45
	Teknologji-informacioni
	

	Universiteti “A.Xhuvani” Elbasan
	46
	Infermieri e përgjithshme
	

	Universiteti “A.Xhuvani” Elbasan
	47
	Administrim-biznes
	

	Universiteti “A.Xhuvani” Elbasan
	48
	Financë-kontabilitet
	

	Universiteti “A.Xhuvani” Elbasan
	49
	Ekonomia dhe e drejta
	

	Universiteti “A.Xhuvani” Elbasan
	50
	Arsimi fillor
	

	Universiteti “A.Xhuvani” Elbasan
	51
	Arsimi parashkollor
	

	Universiteti “A.Xhuvani” Elbasan
	52
	Edukatë qytetare
	

	Universiteti “A.Xhuvani” Elbasan
	53
	Punë sociale 
	10

	Universiteti “A.Xhuvani” Elbasan
	54
	Filozofi-sociologji
	

	Universiteti “A.Xhuvani” Elbasan
	55
	Gjuhë-letërsi
	

	Universiteti “A.Xhuvani” Elbasan
	56
	Histori-gjeografi
	

	Universiteti “E.Çabej” Gjirokastër
	57
	Matematikë-fizikë
	

	Universiteti “E.Çabej” Gjirokastër
	58
	Biologji-kimi
	

	Universiteti “E.Çabej” Gjirokastër
	59
	Histori-gjeografi
	

	Universiteti “E.Çabej” Gjirokastër
	60
	Gjuhë-letërsi shqipe
	

	Universiteti “E.Çabej” Gjirokastër
	61
	Mësuesi për arsimin parashkollor
	

	Universiteti “E.Çabej” Gjirokastër
	62
	Mësuesi për arsimin fillor
	

	Universiteti “E.Çabej” Gjirokastër
	63
	Kontabilitet-financë
	

	Universiteti “E.Çabej” Gjirokastër
	64
	Administrim publik
	

	Universiteti “E.Çabej” Gjirokastër
	65
	Turizëm
	

	Universiteti “L.Gurakuqi” Shkodër
	66
	Fizikë
	

	Universiteti “L.Gurakuqi” Shkodër
	67
	Biologji-kimi
	

	Universiteti “L.Gurakuqi” Shkodër
	68
	Gjuhë-letërsi
	

	Universiteti “L.Gurakuqi” Shkodër
	69
	Histori
	

	Universiteti “L.Gurakuqi” Shkodër
	70
	Gjeografi
	

	Universiteti “L.Gurakuqi” Shkodër
	71
	Cikël i ulët
	

	Universiteti “L.Gurakuqi” Shkodër
	72
	Cikël i ulët parashkollor
	

	Universiteti “L.Gurakuqi” Shkodër 
	73
	Financë-kontabilitet
	

	Universiteti “L.Gurakuqi” Shkodër
	74
	Administrim-biznes
	

	Universiteti “L.Gurakuqi” Shkodër
	75
	Turizëm
	

	Universiteti “L.Gurakuqi” Shkodër
	76
	Juridik
	50

	Universiteti “A.Moisiu” Durrës
	77
	Administrim-biznesi
	23

	Universiteti “A.Moisiu” Durrës
	78
	Financë-kontabilitet
	11

	Universiteti “A.Moisiu” Durrës
	79
	Cikël i ulët
	110

	Universiteti “A.Moisiu” Durrës
	80
	Psikologji-sociologji
	132

	Universiteti “A.Moisiu” Durrës
	81
	Infermieri e përgjithshme
	5

	Universiteti “A.Moisiu” Durrës
	82
	Drejtësi
	100

	Universiteti “A.Moisiu” Durrës (filiali Peshkopi)
	83 
	Cikël i ulët
	10

	Universiteti “A.Moisiu” Durrës (filiali Peshkopi)
	84 
	Financë-kontabilitet
	

	Universiteti i Sporteve të Tiranës
	85 
	Shkencat e lëvizjes
	40

	
	
	
	

	
	Totali
	
	1065

	
	
	
	




URDHëR 
Nr.5, datë 9.1.2012

PëR PëRDITëSIMIN E cERTIFIKATAVE VETERINARE të CILAT SHOQëROJNë NGARKESAT E USHQIMEVE ME ORIGJINë SHTAZORE, SI DHE NGARKESAT E USHQIMEVE Për KAFSHë PRODHUESE Të USHQIMIT, DHE të CILAT HYJNë në TERRITORIN E REPUBLIKëS Së SHQIPëRISë 

Në mbështetje të nenit 102 pika 4 të Kushtetutës së Republikës së Shqipërisë, nenit 18 të ligjit nr.9863 datë 28.1.2008 “Për ushqimin”, 

URDHëROJ: 

1. Certifikatat veterinare ose dokumentet e tjera veterinare, të cilat shoqërojnë ngarkesat e ushqimeve me origjinë shtazore, si dhe ngarkesat e ushqimeve për kafshë prodhuese të ushqimit, dhe të cilat hyjnë në territorin e Republikës së Shqipërisë, të vërtetojnë edhe që këto ushqime: 
a) nuk janë të prodhuara nga kafshë të trajtuara ose të ushqyera me PMV përpara mbarimit të kohës së pezullimit, me tireostatike dhe beta-agoniste; 
b) nuk janë prodhuar nga kafshë të trajtuara me somatotropine; 
c) nuk janë të prodhuara nga kafshë të ushqyera, ose tek të cilat është zbuluar prania e ndotësve dhe mbetjeve të PMV-ve, mbi kufijtë maksimalë të përcaktuar sipas akteve nënligjore në zbatim të legjislacionit veterinar dhe të ushqimit. 
2. Ngarkohet Drejtoria e Shëndetit të Kafshëve të njoftojë autoritetet kompetente të vendeve importuese mbi kërkesat e këtij urdhri, si dhe Autoritetin Kombëtar të Ushqimit mbi certifikatat e përditësuara. 
3. Ngarkohet Autoriteti Kombëtar i Ushqimit për zbatimin e këtij urdhri në pikat e inspektimit kufitar. 
4. Ky urdhër hyn në fuqi me botimin në Fletoren Zyrtare. 

Ministri I Bujqësisë, ushqimit dhe 
mbrojtjes së konsumatorit 
Genc Ruli


Urdhër 
Nr.7301/3, datë 19.1.2012

Për miratimin e rregullores së brendshme të orGAnizimit e funksionimit të komisionit shtetëror për ndihmën juridike

Në mbështetje të nenit 102, pika 4 të Kushtetutës së Republikës së Shqipërisë, të nenit 7, pika 2 të ligjit nr.8678, datë 14.5.2001 “Për organizimin dhe funksionimin e Ministrisë së Drejtësisë”, të ndryshuar, dhe të pikës 6 të nenit 6 të ligjit nr.10 039, datë 22.12.2008 “Për ndihmën juridike”,

Urdhëroj:

I. Miratimin e rregullores së brendshme të organizimit e funksionimit të Komisionit Shtetëror për Ndihmën Juridike, sipas tekstit që i bashkëlidhet këtij urdhri.
II. Ngarkohet Kryetari i Komisionit Shtetëror për Ndihmën Juridike për zbatimin e rregullores së brendshme të organizimit e funksionimit të Komisionit Shtetëror për Ndihmën Juridike.
Ky urdhër hyn në fuqi pas botimit në Fletoren Zyrtare.

Ministri i drejtësisë
Eduard Halimi


RREGULLORE E BRENDSHME 
PëR ORGANIZIMIN DHE FUNKSIONIMIN E KOMISIONIT SHTETËROR 
PËR NDIHMËN JURIDIKE

KREU I
DISPOZITA TË PËRGJITHSHME 

Neni 1 
Objekti 

Kjo rregullore ka për objekt përcaktimin e rregullave për organizimin e funksionimin e brendshëm të Komisionit Shtetëror për Ndihmën Juridike dhe Sekretariatit të tij, përshkrimin e detyrave funksionale të çdo punonjësi, procedurat e dhënies së ndihmës juridike, administrimit të dokumentacionit dhe rregullat e etikës zyrtare. 

Neni 2 
Përkufizimet 

Për qëllimet e kësaj rregulloreje, përdoren këto përkufizime: 
a) “Ligji nr.10 039/2008” nënkupton ligjin nr.10 039, datë 22.12.2008 “Për ndihmën juridike”.
b) “Ligji nr.9154/2003” nënkupton ligjin nr.9154, datë 6.11.2003 “Për arkivat”.
c) “Vendimi nr.511/2002 i Këshillit të Ministrave”, i ndryshuar, nënkupton vendimin nr.511, datë 24.10.2002 të Këshillit të Ministrave “Për kohëzgjatjen e punës dhe të pushimit në institucionet shtetërore”, të ndryshuar. 
  ç)   “Komisioni” nënkupton Komisionin Shtetëror për Ndihmën Juridike. 
  d)   “Kryetari” nënkupton Kryetarin për Komisionin Shtetëror për Ndihmën Juridike. 
dh) “Sekretariati” nënkupton Sekretariatin e Komisionit Shtetëror për Ndihmën Juridike. 

Neni 3 
Statusi 

1. Komisioni ka vulën e stemën e vet dhe është me seli në Tiranë. 
2. Komisioni, gjatë ushtrimit të veprimtarisë së tij, ndihmohet nga Sekretariati i tij. 
3. Veprimtaria e Komisionit rregullohet me dispozitat e kësaj rregulloreje, ligjin nr.10 039/2008 dhe legjislacionin në fuqi. 

Neni 4 
Misioni dhe veprimtaria 

1. Komisioni Shtetëror për Ndihmën Juridike ka për mision dhënien e ndihmës juridike parësore ose dytësore nga shteti për personat që kanë të drejtë të përfitojnë ndihmë juridike sipas nenit 13 të ligjit nr.10 039/2008. 
2. Komisioni Shtetëror për Ndihmën Juridike kujdeset e përgjigjet për realizimin e përmbushjen e qëllimeve të Komisionit dhe ofron ndihmë juridike sipas nenit 11 të ligjit nr.10 039/2008. 

Neni 5 
Parimet e veprimtarisë 

Komisioni, gjatë kryerjes së detyrave, udhëhiqet nga parimet e: 
  a) ligjshmërisë; 
  b) barazisë së të drejtave të personave që përfitojnë ndihmë juridike parësore e dytësore; 
  c) pavarësisë; 
  ç) përgjegjshmërisë në marrjen e vendimeve; 
  d) drejtësisë dhe paanësisë; 
dh) profesionalizmit, cilësisë, efiçencës dhe efektivitetit të shërbimit; 
  e) ruajtjes së konfidencialitetit; 
  ë) papranueshmërisë së konfliktit të interesit. 

Neni 6 
Fusha e zbatimit 

Kjo rregullore zbatohet ndaj punonjësve të këtij institucioni, e cila synon që çdo punonjës të kryejë detyrat në përputhje me këtë rregullore dhe legjislacionin në fuqi. 

KREU II 
ORGANIZIMI I KOMISIONIT 

Neni 7
Përbërja e Komisionit 

Përbërja e Komisionit, zgjedhja, lirimi dhe mandati i anëtarëve të tij përcaktohen në përputhje me ligjin nr.10 039/2008. 
Neni 8 
Kryetari 

1. Kryetari i Komisionit emërohet e lirohet nga detyra në përputhje me ligjin nr.10 039/2008. 
2. Kryetari, gjatë kryerjes së detyrave të tij, duhet të plotësojë këto kushte: 
a) të mos jetë pjesëmarrës në marrëdhënie apo veprimtari publike ose private, të cilat janë të papajtueshme ose të papërshtatshme me figurën dhe ushtrimin e profesionit; ose 
b) të mos gjendet në kushtet e konfliktit të interesit; ose 
c) të mos gjendet në rrethanat, ose të mos lejojë rastet e diskriminimit. 

Neni 9 
Sekretariati 

1. Sekretariati është një strukturë që ndihmon në mënyrë të drejtpërdrejtë Komisionin gjatë ushtrimit të veprimtarisë së tij në marrëdhënie me të tretët. 
2. Çdo punonjës i Sekretariatit kryen detyrat e caktuara nga Komisioni. 

Neni 10 
Përbërja e Sekretariatit 

Struktura dhe organika e Sekretariatit përcaktohet me vendim të Këshillit të Ministrave. 

KREU III 
DETYRAT DHE KOMPETENCAT E KRYETARIT DHE SEKRETARIATIT 

Neni 11 
Detyrat e Komisionit 

Komisioni Shtetëror i Ndihmës Juridike kryen detyrat e tij në përputhje me nenin 10 të ligjit nr.10 039/2008. 

Neni 12 
Detyrat dhe përgjegjësitë e Kryetarit 

Kryetari i Komisionit: 
a) përfaqëson Komisionin në marrëdhënie me të tretët, për të gjitha fushat e veprimtarisë që përcakton ligji; 
 b) drejton Komisionin nëpërmjet akteve administrative të lëshuara prej tij me shkrim ose nëpërmjet komunikimit verbal;
 c) në mungesë dhe me porosi të tij, cakton personin përgjegjës për ndjekjen e detyrave, përfaqësimin dhe nënshkrimin e akteve administrative; 
 d) studion dhe analizon objektivat, nevojat dhe problematikat e Komisionit, dhe merr masa për realizimin e përmirësimin e tyre; 
dh) ndjek përdorimin e fondeve financiare dhe burimeve të tjera financiare të ligjshme; 
  e) harton planin e punës, të ndarë në katërmujorin e parë, të dytë e të tretë, kërkon informacion me shkrim ose verbal për punën e realizuar nga punonjësit e këtij institucioni; 
  ë) emëron e liron punonjësit e Sekretariatit me vendim të arsyetuar me shkrim; 
 
 f) përcakton e ndan detyrat sipas cilësive funksionale të punës të çdo punonjësi të Sekretariatit; 
g) drejton, thërret mbledhjet në çdo rast kur çmon se është e domosdoshme mbarëvajtja e punës; 
gj) miraton planifikimin e pushimit vjetor sipas kërkesës së punonjësit të Sekretariatit duke respektuar vijueshmërinë e procesit të punës. 

Neni 13 
Detyrat për çështjet juridike 

Detyrat e specialistit të Sekretariatit për çështjet juridike: 
 a) Me autorizim të titullarit, përfaqëson Komisionin në marrëdhëniet me gjykatat, institucionet shtetërore e joshtetërore, me qëllim ndjekjen e realizimin e mbrojtjes juridike të interesave të institucionit; 
 b) Gjatë kryerjes së detyrave për Komisionin, specialist-juristi mban në konsideratë legjislacionin në fuqi dhe merr masa për njohjen dhe zbatimin me përpikmëri të ligjeve dhe akteve nënligjore në fushën e ndihmës juridike; 
 c) Kujdeset për trajtimin ligjor dhe dhënien e përgjigjes e ankesë-kërkesave të personave që kërkojnë ndihmë juridike, brenda afateve të përcaktuara në legjislacionin në fuqi të cilat sipas rastit edhe mund t’i përcillen nga Ministria e Drejtësisë; 
  ç) Ndihmon në plotësimin e dokumentacionit personin që kërkon ndihmë juridike; 
  d) Ndihmon në hartimin e akteve nënligjore të Komisionit; 
dh) Përgatit relacione e materiale informuese për problemet e ngarkuara nga Kryetari; 
  e) përgatit kontratat e shërbimit që lidh Komisioni me avokatët, zyrat e avokatëve dhe organizatat jofitimprurese për ofrimin e ndihmës juridike; 
  ë) kryen brenda afateve çdo detyrë të caktuar nga Kryetari. 

Neni 14 
Detyrat për çështjet e shërbimit dhe kontrollit 

Detyrat e specialistit të Sekretariatit për çështjet e shërbimit dhe kontrollit janë: 
a) kryen kontrolle të përgjithshme ose specifike për çështje konkrete, bazuar në udhëzimet e Kryetarit; 
b) harton raporte me shkrim lidhur me vlerësimin e punës së avokatëve të përzgjedhur për ofrimin e ndihmës juridike dhe ia paraqet Kryetarit; 
c) i propozon Kryetarit zgjidhjen e kontratës me avokatët, zyrat e avokatëve dhe organizatat jofitimprurëse për ofrimin e ndihmës juridike në rastin e vlerësimit negativ të cilësisë së shërbimit të ndihmës juridike. 

Neni 15 
Detyrat për çështjet e financës dhe buxhetit 

Detyrat e specialistit të Sekretariatit për çështjet e financës dhe buxhetit janë: 
 a) mbledh dhe përpunon të dhënat ekonomike për hartimin e projektbuxhetit vjetor brenda afatit të caktuar nga Kryetari dhe ia përcjell Ministrit të Drejtësisë; 
 b) përgatit projektin, së bashku me relacionin shpjegues për detajimin e përdorimit të fondeve financiare, dhe ia paraqet për shqyrtim e miratim Kryetarit; 
 c) përgatit projektin për përcaktimin e drejtimeve kryesore të shpenzimeve të mjeteve buxhetore dhe të nevojave të tjera të institucionit; 
  ç) kryen analizën periodike të shpenzimeve, sipas zërave të buxhetit dhe i raporton të paktën një herë në muaj me shkrim Kryetarit; 
  d) kryen veprimet përkatëse për likuidimin e të gjitha detyrimeve financiare brenda dhe jashtë institucionit; 
dh) kryen rakordimin me degën e thesarit Tiranë për shpenzimet e institucionit; 
  e) përllogarit e kryen pagesat për shpenzimet e udhëtimit, dietat, shpërblimet e punonjësve dhe të pagesave të tjera në institucion; 
  ë) kryen pagesat e ndalesat e duhura për pagat, kontributet e sigurimeve shoqërore, shëndetësore, suplementare, tatimin mbi pagën apo detyrime të tjera të kësaj natyre, duke respektuar afatet ligjore respektive; 
  f) kryen veprimet për punonjësit që ndërpresin marrëdhëniet e punës dhe merr masat për sistemimin e pajisjeve e mjeteve që kanë patur në përdorim; 
  g) përpilon dokumentacionin e nevojshëm për punonjësit që dalin në pension; 
 gj) ndjek, kujdeset e përgjigjet për mbajtjen e kontabilitetit, e pasqyron në librat e llogarisë veprimtarinë financiare të institucionit në përputhje me rregullat e caktuara në planin kontabël dhe ligjin në fuqi; 
  h) përpilon pasqyrat përkatëse statistikore në afatet e caktuara në legjislacionin përkatës; 
  i) përgatit bilancin e institucionit të plotësuar me anekset përkatëse, ku pasqyron të gjithë aktivitetin ekonomiko-financiar të institucionit; 
  j) kryen kontrollin e magazinës e rakordon në fund të çdo muaji veprimet e hyrjeve dhe të daljeve; 
 k) kryen inventarët në përputhje me rregullat për mjetet e punës që kanë në përdorim punonjësit; 
 1) kujdeset për abonimin e siguron tërheqjen e shtypit të përditshëm dhe atij periodik; 
m) kujdeset për miradministrimin e pasurive të Komisionit; 
 n) bashkëpunon me specialist-juristin për dhënien e asistencës financiare lidhur me projektaktet e programet me efekte financiare dhe ndjek zbatimin pas miratimit të tyre; 
 o) kujdeset e përgjigjet për alokimin, monitorimin, përdorimin e fondeve buxhetore dhe burimeve të tjera financiare të ligjshme, në përputhje me vendimet e Komisionit dhe legjislacionin në fuqi; 
 p) evidenton problemet ekonomiko-financiare të Komisionit dhe i propozon Kryetarit marrjen e masave për përmirësimin e punës. 

Neni l6 
Detyrat për çështjet e arkiv protokollit 

Detyrat e specialistit të Sekretariatit për çështjet e arkiv-protokollit janë: 
  a) regjistron në regjistrin e protokollit hyrjen dhe daljen e korrespondencës në Komision; 
  b) shpërndan korrespondencën; 
  c) përgatit e organizon dërgimin e korrespondencës së përgatitur nga Komisioni jashtë tij; 
  ç) ruan, mirëmban dokumentacionin e përdorimin e vulës në dokumentacion; 
  d) ruan konfidencialitetin lidhur me përpunimin e të dhënave personale; 
dh) arkivon materialet ose dokumentacionin në përputhje me ligjin nr.9154/2003; 
  e) kujdeset e përgjigjet për mbajtjen e ruajtjen e regjistrit të përgjithshëm të hyrjes e të daljes së korrespondencës, të vendimeve të Komisionit, elektronik dhe arkivit; 
  ë) administron dosjet personale e librezat e punës për punonjësit e Sekretariatit; 
  f) kryen çdo detyrë të veçantë të caktuar nga Kryetari. 

Neni 17 
Detyrat për çështjet e Sekretarisë së Kryetarit 

Detyrat e specialistit të Sekretariatit për çështjet e sekretarisë së Kryetarit janë: 
 a) zbaton porositë e detyrat e caktuara në mënyrë verbale ose me shkrim nga Kryetari dhe ndihmon Kryetarin nëpërmjet dhënies së shërbimeve ndihmëse, të cilat realizohen si më poshtë vijon: 
  i) kujdeset për korrespondencën e agjendën e Kryetarit; 
 ii) koordinon takimet e planifikuara për Kryetarin me anëtarët e Komisionit, punonjësit ose çdo person jashtë tij dhe ndihmon e mban procesverbalet në mbledhjet e ndryshme të anëtarëve të Komisionit, duke nxjerrë konkluzionet dhe detyrat që dalin nga këto mbledhje; 
iii) organizon punën për pritjen e njerëzve që kanë takim me Kryetarin; 
iv) kryen shërbime të tjera teknike personale me qëllim marrjen e dhënien e informacionit të autorizuar nga Kryetari brenda dhe jashtë tij. 

KREU IV 
FUNKSIONIMI I KOMISIONIT 

Neni 18 
Pranimi i kërkesave 

Komisioni Shtetëror për Ndihmën Juridike pranon e trajton kërkesat për ndihmë juridike në përputhje me ligjin nr.10 039/2008. 

Neni 19 
Paraqitja e dorëzimi i kërkesës për dhënien e ndihmës juridike 

1. Personat që sipas ligjit në fuqi kërkojnë dhënien e ndihmës juridike, në formën e përfaqësimit në gjykatë, për një çështje civile ose administrative plotësojnë me shkrim dhe paraqesin formularin tip të kërkesës personalisht apo nga përfaqësuesi i tij, i autorizuar me prokurë pranë Sekretariatit. Formulari i kërkesës mund të paraqitet dorazi ose me postë pranë Sekretariatit. 
2. Personi i autorizuar nga Kryetari ndihmon në plotësimin e formularit tip të kërkesës kërkuesin, i cili paraqitet personalisht në Sekretariat dhe nuk kupton përmbajtjen e kërkesës. 
3. Përjashtim nga rregulli i përcaktuar në pikën 1 të këtij neni përbën rasti i paraqitjes së kërkesës për dhënien e ndihmës juridike në mënyrë verbale e në përputhje me format e parashikuara të nenit 12 të ligjit nr.10 039/2008. 
4. Personi i autorizuar nga Kryetari dokumenton me shkrim kërkesën për dhënien e ndihmës juridike sipas pikës 3 të këtij neni, duke nënshkruar në këtë dokument edhe kërkuesi ose përfaqësuesi i tij i autorizuar me prokurë. 
5. Për kërkesat e paraqitura sipas pikës 2 dhe 3 të këtij neni, personi i autorizuar nga Kryetari bën regjistrimin në regjistrin e hyrjes së korrespondencës. 
6. Specialisti i Sekretariatit për çështjet e arkiv-protokollit në çdo rast regjistron në regjistrin e korrespondencës kërkesat e dorëzuara nëpërmjet postës ose dorazi, të cilat më pas i përcjell për shqyrtim e vlerësim te Kryetari. 


Neni 20 
Vendimi për pranimin, plotësimin dhe refuzimin e kërkesës 

1. Sekretariati vë në dispozicion brenda 24 orëve, nga koha e mbërritjes, kërkesën për dhënien e ndihmës juridike Kryetarit, i cili brenda 15 ditëve shqyrton e vendos për: 
a) pranimin e kërkesës, me argumentimin për plotësim dokumentacioni; 
b) refuzimin e kërkesës, për dhënien e ndihmës juridike, duke argumentuar me ligjin në fuqi; 
c) kalon çështjen për shqyrtim Komisionit. 
2. Vendimi i Kryetarit sipas shkronjës “a”, “b” dhe “c” të pikës 1 të këtij neni i njoftohet, brenda 8 ditëve, personave të cilët kërkojnë të përfitojnë ndihmë juridike. 

Neni 21 
Rastet për plotësimin e kërkesës së dhënies së ndihmës juridike 

1. Kryetari vendos për pranimin e kërkesës për dhënien e ndihmës juridike, por me kusht plotësimin e dokumentacionit, në rast se kërkesa për dhënien e ndihmës juridike: 
a) nuk është e nënshkruar nga kërkuesi; ose 
b) ka mungesa në dokumentet shoqëruese të përcaktuara me vendimin nr.3, datë 25.6.2011 të Komisionit; ose 
c) paraqet mangësi të tjera të karakterit formal, të cilat bëjnë të pamundur shqyrtimin në themel të kërkesës. 
2. Personi ose përfaqësuesi i tij i autorizuar me prokurë, plotëson ose paraqet dokumentacionin e munguar që shoqëron kërkesën jo më gjatë se 15 ditë nga data e marrjes së njoftimit për plotësimin e dokumentacionit nga Kryetari. 
3. Moszbatimi i afatit të përcaktuar nga Kryetari për plotësimin e dokumentacionit që shoqëron kërkesën për dhënien e ndihmës juridike, përbën shkak për ndërprerjen e procedurës së shqyrtimit dhe vlerësimit të kërkesës. 

Neni 22 
Rastet për refuzimin e kërkesës së dhënies së ndihmës juridike 

Kryetari refuzon kërkesën e dhënies së ndihmës juridike në rastet kur: 
a) kërkesa është anonime e nuk paraqet numër ose adresë kontakti të personit i cili ka paraqitur kërkesën; ose 
b) ligji në fuqi nuk i njeh të drejtën e personave për dhënien e ndihmës juridike. 

Neni 23 
Thirrja e mbledhjeve 

1. Kryetari thërret mbledhjet në rastet kur: 
a) kërkohet me shkrim nga shumica e anëtarëve të Komisionit, të cilët në kërkesën e paraqitur me shkrim propozojnë shqyrtimin e çështjeve të caktuara; 
b) çmon se paraqiten nevoja urgjente ose marrja e vendimeve për realizimin e objektivave, qëllimeve dhe detyrave për rregullimin e një çështjeje të caktuar nga Komisioni, ose dhënien apo refuzimin e ofrimit të ndihmës juridike mbi kërkesat e paraqitura. 
2. Njoftimi për thirrjen e mbledhjeve të Komisionit dhe rendi i ditës shpërndahen brenda 
15 ditëve pas paraqitjes së kërkesës me shkrim sipas subjekteve të përcaktuara në pikën 1 të këtij neni, ose 48 orë përpara datës së mbledhjes. 
3. Njoftimi për thirrjen e mbledhjeve urgjente bëhet nga momenti, prej të cilit i është komunikuar apo njoftuar Kryetarit çështja e caktuar. 
4. Kryetari në varësi të specifikës së punës dhe problematikave të adresuar në Komision, sipas paragrafit 1 të këtij neni, njofton me shkrim ose i komunikon në mënyrë verbale sekretarit të tij për përgatitjen e çështjeve të cilat duhet të përfshihen në rendin e ditës, si dhe njoftimin për mbledhjen e radhës së anëtarëve të Komisionit. 

Neni 24 
Vlefshmëria e mbledhjeve 

1. Mbledhjet janë të vlefshme kur marrin pjesë shumica e anëtarëve të Komisionit dhe shprehin pëlqimin dhe miratimin e tyre me shkrim për zhvillimin e mbledhjes së Komisionit. 
2. Vendimet e Komisionit janë të vlefshme nëse votojnë shumica e anëtarëve të Komisionit. 
3. Në rast të mosarritjes së shumicës së kërkuar sipas paragrafit 1 të këtij neni, Kryetari thërret mbledhjen pasardhëse jo më vonë se 24 orë nga data e anulimit të mbledhjes. 

Neni 25 
Rendi i ditës  

1. Përmbajtja e rendit të ditës duhet të jetë e qartë, pa gabime ose korrigjime. Ai përmban: 
a) orën, datën e vendin e mbledhjes; 
b) përmbajtjen e çështjeve të propozuara, të numërtuara sipas radhës numerike për t’u përfshirë në diskutim e vendimmarrje nga anëtarët ose Kryetari; si dhe 
c) nënshkrimin e Kryetarit, i cili autorizon hartimin ose përgatitjen e rendit të ditës. 
2. Kërkesa për përfshirjen e një çështjeje në rendin e ditës nga anëtarët e Komisionit, bëhet të paktën 5 ditë para zhvillimit ose organizimit të mbledhjes së Komisionit, me përjashtim të rasteve urgjente ose të propozuara nga Kryetari për përfshirjen e tyre në rendin e ditës. 

Neni 26 
Shqyrtimi i kërkesës nga Komisioni 

1. Komisioni, brenda 15 ditëve nga data e marrjes së kërkesës, shqyrton e vlerëson kërkesën për dhënien e ndihmës juridike të paraqitur nga Kryetari. 
2. Komisioni shqyrton e vlerëson nëse kërkesa për dhënie ndihme juridike në çështjet civile e administrative është në përputhje me format e ofrimit të ndihmës juridike sipas nenit 15 të ligjit nr.10 039/2008. 
3. Komisioni pranon dhënien e ndihmës juridike në çështjet penale sipas përcaktimeve të shkronjës “a” të pikës 1 dhe pikës 2 të nenit 13 të ligjit nr.10 039/2008. 
4. Komisioni, pas shqyrtimit e vlerësimit të kërkesës së dhënies së ndihmës juridike, vendos që të njoftohen personat të cilët përfitojnë ndihmë juridike, si dhe avokatët që ofrojnë ndihmë juridike parësore ose dytësore për dhënien e ndihmës juridike. 
5. Komisioni autorizon Kryetarin për nxjerrjen e urdhrit për kthimin e shpenzimeve për ofrimin e ndihmës juridike nga Komisioni. 

Neni 27 
Format dhe votimi 

1. Vendimet e Komisionit merren me votim të hapur. 
2. Ndalohet vendimmarrja e diktuar në kushtet e konfliktit të interesit, diskriminimit ose rasteve të tjera të ndaluara me ligj nga anëtarët e Komisionit. 
3. Në rast të konstatimit të rrethanave të pikës 2 të këtij neni, anëtari i Komisionit njofton Kryetarin për mospjesëmarrjen në vendimmarrjen e çështjes së caktuar që pritet të zhvillohet në mbledhjen e Komisionit. 
4. Anëtarët e Komisionit, të pranishëm në mbledhjen e Komisionit, votojnë për vendimmarrjen e një çështjeje të caktuar, me përjashtim të rasteve sipas pikës 2 e 3 të këtij neni. 

Neni 28 
Marrja e vendimeve 

1. Komisioni shqyrton e merr vendime për çështjet e përfshira në rendin e ditës me propozimin e anëtarëve të Komisionit. 
2. Përjashtim nga rregulli i sipërcituar përbën rasti kur shumica e anëtarëve vendosin për diskutimin e marrjen e vendimeve për çështjet të cilat nuk janë propozuar apo përfshirë në rendin e ditës. 

Neni 29 
Procesverbali i mbledhjes 

1. Përmbajtja e procesverbalit përfshin: 
a) orën, datën, vendin e mbledhjes; 
b) listëprezencën e pjesëmarrësve në mbledhje; 
c) çështjet e diskutuara nga anëtarët e Komisionit; 
ç) formën dhe rezultatin e votimeve. 
2. Procesverbali, pasi mbahet nga sekretari i Kryetarit, i paraqitet për shqyrtim e miratim anëtarëve të Komisionit në fund ose në fillim të mbledhjes së radhës pasardhëse. 
3. Procesverbali nënshkruhet nga Sekretari dhe Kryetari, pasi merret miratimi përfundimtar i anëtarëve të Komisionit. 
4. Në rastet, kur çështjet e propozuara zgjasin më shumë se 1 mbledhje, procesverbali miratohet nga anëtarët e Komisionit në përfundim të mbledhjes përkatëse. 

Neni 30 
Përmbajtja e vendimit për refuzimin e dhënies së ndihmës juridike 

1. Vendimi i Kryetarit për refuzimin e dhënies së ndihmës juridike duhet të përmbajë të dhënat e mëposhtme: 
  a) datën dhe vendin e vendimit; 
  b) emrin e mbiemrin e kërkuesit; 
  c) formën e ndihmës juridike të kërkuar; 
  ç) arsyet e refuzimit të dhënies së ndihmës juridike; 
  d) procedurën e ankimit; si dhe 
dh) të dhëna të tjera të nevojshme. 
2. Vendimi i Kryetarit për refuzimin e dhënies së ndihmës juridike është përfundimtar, deri sa ai nuk është bërë objekt ankimi administrativ në Komision dhe në gjykatën që ka në kompetencë zgjidhjen e mosmarrëveshjes. 

Neni 31 
Afati për ankimin ndaj vendimit të Kryetarit 

1. Personi i interesuar, të cilit i është refuzuar kërkesa për dhënien e ndihmës juridike, mund të paraqesë në Komision ankim ndaj vendimit të Kryetarit, brenda 10 ditëve nga data e njoftimit të vendimit për refuzimin e dhënies së ndihmës juridike. 
2. Komisioni shqyrton ankimin brenda 30 ditëve nga data e paraqitjes së ankimit pranë tij. 
3. Personat, të cilët kërkojnë të përfitojnë ndihmë juridike, mund të paraqesin ankim ndaj vendimit të Kryetarit në gjykatën që ka në kompetencë zgjidhjen e mosmarrëveshjes administrative. 

KREU V 
ADMINISTRIMI I DOKUMENTACIONIT të KOMISIONIT 

Neni 32 
Regjistrat e Komisionit 

Pranë Komisionit mbahen regjistrat si më poshtë: 
a) Regjistri i përgjithshëm i hyrjes dhe i daljes së korrespondencës/dosjeve; 
b) Regjistri i vendimeve, ku regjistrohen vendimet e Komisionit; 
c) Regjistri i arkivit. 

Neni 33 
Format e regjistrit 

Regjistri mbahet në dy forma: 
a) në formën manuale; ose 
b) në formën elektronike. 

Neni 34 
Regjistri i përgjithshëm 

1. Regjistri i përgjithshëm i hyrjes e i daljes së korrespondencës/dosjeve duhet të përmbajë rubrikat e mëposhtme: 
  a) numrin e dosjes; 
  b) emrin dhe mbiemrin e ankuesit; 
  c) datën e dorëzimit të kërkesës; 
  ç) objektin e kërkesës; 
  d) seksionin të cilit i është dhënë kërkesa, ankesa apo njoftimi dhe emrin e personit që plotëson dosjen; 
dh) datën e dërgimit të rekomandimit dhe datën e njoftimit të autoriteteve kompetente; 
  e) datën në të cilën i komunikohet rezultati ankuesit. 
2. Në dosjen me të njëjtin numër regjistrohen dokumentet e vendosura në vijim ose korrespondencat në lidhje me kërkesën përkatëse. 

Neni 35 
Dosjet e kërkesave 

1. Në kopertinën e çdo dosjeje shënohet: 
a) emri i institucionit; 
b) numri i dosjes; 
c) data e regjistrimit; 
ç) të dhëna të tjera identifikimi të kërkesës, nëse është rasti karakteri konfidencial; dhe 
d) data e përfundimit. 
2. Dokumentet që i përkasin rasteve si ankesë, kërkesë apo njoftimi, vendosen në dosjen përkatëse. 
3. Ndalohet nxjerrja e të dhënave që i përkasin dosjes jashtë institucionit, me përjashtim të rasteve kur Komisioni e autorizon me shkrim ose në mënyrë verbale me këtë veprim. 

Neni 36 
Rregullimi i dokumentacionit të arkivit 

1. Specialisti i Sekretariatit për çështjet e arkiv-protokollit rregullon, seleksionon, numëron, 1idh e vulos dokumentacionin që bëhet pjesë e dosjes, para dorëzimit në arkiv. 
2. Ruajtja në arkiv e dosjeve regjistrohet sipas radhës kronologjike dhe numerike. 
3. Në arkiv dorëzohen raportet, informacionet, korrespondencat dhe materialet e tjera të shkruara të institucionit, të cilat trajtohen sipas legjislacionit për arkivat për ruajtjen e tyre. 

KREU VI 
RREGULLA të PËRGJITHSHME të DiSIPLINëS së PUNës 

Neni 37 
Marrëdhëniet e punës 

Marrëdhëniet e punës së punonjësve të Sekretariatit të Komisionit Shtetëror për Ndihmën Juridike rregullohen sipas përcaktimeve të legjislacionit të punës në fuqi. 

Neni 38 
Kohëzgjatja javore, orari ditor dhe shpërblimi i punës 

1. Kohëzgjatja javore dhe orari ditor i punës i Sekretariatit përcaktohet me vendimin nr.511/2002 të Këshillit të Ministrave, i ndryshuar dhe me legjislacionin në fuqi. 
2. Në raste përjashtimore, me kërkesë e miratimin e Kryetarit, punonjësit mund t’i kërkohet të kryejë orë shtesë. Shpërblimi i punës për orët shtesë të punonjësit, si dhe procedura për përfitimin e tij rregullohet sipas legjislacionit të punës në fuqi. 

Neni 39 
Qëndrimi në punë 

1. Punonjësi i Sekretariatit për çdo mungesë në punë për arsye zyrtare, shëndetësore apo për arsye të tjera të paparashikuara njofton me shkrim apo në formë verbale Kryetarin. 
2. Punonjësi i Sekretariatit nuk mund të largohet nga institucioni pa aprovimin me shkrim apo në formë verbale nga Kryetari. Në njoftimin me shkrim apo në formën verbale, punonjësi argumenton arsyen e daljes nga institucioni apo mosprezencës së tij në institucion për arsye shëndetësore, duke e shoqëruar me dokumentacionin përkatës. Për mungesa të pajustifikuara në punë, Kryetari njofton specialistin e financës për mospagimin e pagesës për ditët e konstatuara si të pajustifikuara. 
3. Aprovimi me shkrim i daljes nga institucioni pasqyrohet në regjistrin e hyrjeve dhe të daljeve të këtij institucioni. Ky regjistër mbahet dhe administrohet nga specialisti i arkiv-protokollit. Punonjësi pasqyron në regjistër informacionin e nevojshëm, si emri mbiemri i punonjësit, kohëzgjatja dhe arsyeja e daljes, firma e punonjësit.
4. Koha e qëndrimit në punë përdoret për përmbushjen dhe realizimin e detyrave funksionale me cilësi dhe brenda afateve kohore të përcaktuara nga Kryetari. Kjo kohë përdoret vetëm për qëllime të punës por asnjëherë për qëllime personale. 
5. Nuk lejohet përdorimi i pijeve alkoolike përpara e gjatë orarit zyrtar.
6. Nuk lejohet pirja e duhanit në zyrë.
7. Qëndrimi në zyrë duhet të jetë serioz dhe konform rregullave të etikës zyrtare. 
8. Veshja duhet të jetë serioze.
9. Duhet të jetë i sjellshëm në marrëdhënie punë ndaj eprorit/kolegëve.
10. Sjellja duhet të jetë e tillë, në mënyrë që të rritet besueshmëria e publikut. 
11. Punonjësi i Sekretariatit dhe anëtarët e Komisionit duhen të shmangin konfliktin e interesave dhe të mos lejojnë që interesat e tyre personalë të bien ndesh me detyrën funksionale të tyre.
12. Punonjësi i Sekretariatit dhe anëtarët e Komisionit duhen të mos dëmtojnë dhe të mbrojnë pronën shtetërore, pajisjet apo mjetet për realizimin e detyrave.
13. Punonjësi i Sekretariatit dhe anëtarët e Komisionit nuk duhet të përfitojnë apo të pranojnë dhurata apo favore të tjera personale, për shkak të detyrës funksionale të tyre.
14. Gjatë kohës së qëndrimit në punë, punonjësi i Sekretariatit mban kartën e identitetit zyrtar, e cila përmban fotografinë, si dhe të dhënat identifikuese, si: emër, mbiemër dhe funksionin e zyrtarit. 

KREU VII 
DISPOZITA TË FUNDIT 

Neni 40 
Marrja e masave 

Kryetari merr masa konkrete për zbatimin e rregullores së brendshme të Komisionit. 

Neni 4l 
Hyrja në fuqi 

Kjo rregullore hyn në fuqi menjëherë. 

